ai4bharat/Pralekha huggingface dataset:
خوراک کی ڈبہ بندی کی صنعتوں کی وزارت
پی ایم کے ایس وائی کے تحت اہداف
فوڈ پروسیسنگ انڈسٹریز کے وزیر مملکت جناب پرہلاد سنگھ پٹیل نے لوک سبھا میں ایک تحریری جواب میں بتایا کہ’پردھان منتری کسان سمپدا یوجنا ‘ ایک مانگ سے چلنے والی اسکیم ہے اور اس کی ذیلی اسکیموں کے تحت وقتاً فوقتاً اظہار دلچسپی  جاری کیے جاتے ہیں تاکہ ملک بھر کے ممکنہ کاروباری افراد/سرمایہ کاروں سے تجاویز طلب کی جائیں۔ ریاستی حکومت کی تنظیمیں/ پی ایس یوز/ جوائنٹ وینچرز/ این جی اوز/ کوآپریٹیو/ سیلف ہیلپ گروپس  / ایف پی اوز/ پرائیویٹ سیکٹر کی کمپنیاں/ پارٹنرشپ فرم/ پروپرائٹر شپ فرم وغیرہ جیسے ادارے پی ایم کے ایس وائی کی مختلف ذیلی اسکیموں کے رہنما خطوط کے مطابق فوڈ پروسیسنگ سہولیات کے قیام کے لیے گرانٹ ان ایڈ کی شکل میں مالی امداد حاصل کرنے کے لیے اپنی تجاویز پیش کرنے کے اہل ہیں۔
روپے کا کل فنڈ۔ پی ایم کے ایس وائی کی مختلف ذیلی اسکیموں یعنی  میگا فوڈ پارک اسکیم،  ایگرو پروسیسنگ کلسٹروں کے لیے انفراسٹرکچر تیار کرنے کی اسکیم،  فوڈ پروسیسنگ اور تحفظ کی صلاحیتوں کو تیار کرنے/ توسیع کی اسکیم،  بیک ورڈ فارورڈ لنکیجز تیار کرنے کی اسکیم،  انٹیگریٹڈ کولڈ چین اور ویلیو ایڈیشنل انفراسٹرکچر کے لیے اسکیم اور  آپریشن گرینز اسکیم کے تحت 18-2017 سے 23-2022 تک کی مدت کے لیے 4099.76 کروڑ روپے کا کل فنڈ مختص کیا گیا ہے۔ مختص کی گئی اس رقم میں سے 3312.63 کروڑ روپے مختلف اسکیموں کے تحت فوڈ پروسیسنگ کی صنعتوں کے قیام کے لیے گرانٹ ان ایڈ کی شکل میں جاری کیے گئے ہیں۔ پی ایم کے ایس وائی کی مذکورہ ذیلی اسکیموں کے تحت، مجموعی طور پر 1098 پروجیکٹوں کو فوڈ پروسیسنگ انڈسٹریز کے قیام کے لیے 8117.00 کروڑ روپے کی امداد منظور کی گئی ہے۔ منظور شدہ ایسے پروجیکٹوں کی ریاست وار تعداد ضمیمہ-1 میں دی گئی ہے۔
پیداوار سے منسلک ترغیب  اور پچھلے تین برسوں کے اخراجات کے لیے مختص بجٹ کی تفصیل حسب ذیل ہے:

|
|
مالی سال
|
|
بجٹ تخمینہ 
|
|
نظر ثانی شدہ تخمینہ 
|
|
حقیقی اخراجات
|
|
2020-21
|
|
NIL
|
|
NIL
|
|
NIL
|
|
2021-22
|
|
NIL
|
|
10.00
|
|
9.27
|
|
2022-23
|
|
1022
|
|
801
|
|
124.19 
ضمیمہ-I
’’پی ایم کے ایس وائی کے تحت اہداف‘‘ کے حوالے سے ضمیمہ
پی ایم کے ایس وائی کے تحت امداد کے لیے منظور شدہ تجاویز کی ریاست/مرکز کے زیر انتظام خطے کے لحاظ سے تعداد
|
|
ریاستیں/ مرکز کے زیر انتظام خطے
|
|
منظور شدہ پروجیکٹوں کی تعداد
|
|
آندھرا پردیش
|
|
71
|
|
اروناچل پردیش
|
|
12
|
|
آسام
|
|
51
|
|
بہار
|
|
14
|
|
چھتیس گڑھ
|
|
9
|
|
گوا
|
|
1
|
|
گجرات
|
|
91
|
|
ہریانہ
|
|
43
|
|
ہماچل پردیش
|
|
46
|
|
کرناٹک
|
|
48
|
|
کیرالہ
|
|
30
|
|
مدھیہ پردیش
|
|
45
|
|
مہاراشٹر
|
|
193
|
|
منی پور
|
|
6
|
|
میگھالیہ
|
|
4
|
|
میزورم
|
|
4
|
|
ناگالینڈ
|
|
8
|
|
اوڈیشہ
|
|
14
|
|
پنجاب
|
|
52
|
|
راجستھان
|
|
50
|
|
سکم
|
|
1
|
|
تمل ناڈو
|
|
71
|
|
تلنگانہ
|
|
31
|
|
تریپورہ
|
|
6
|
|
اتر پردیش
|
|
75
|
|
اتراکھنڈ
|
|
55
|
|
مغربی بنگال
|
|
32
|
|
انڈمان
|
|
2
|
|
چنڈی گڑھ
|
|
0
|
|
ڈی اینڈ این حویلی
|
|
1
|
|
جموں و کشمیر
|
|
30
|
|
پڈوچیری
|
|
1
|
|
میزان
|
|
1098
۔۔۔۔۔۔۔۔۔۔۔
ش ح۔ا گ۔ ن ا۔
- 3400
(Visitor Counter : 51
ماحولیات، جنگلات اور موسمیاتی تبدیلی کی وزارت
جنوبی افریقہ سے بھارت میں چیتے کو دوبارہ لائے جانے سے متعلق بین حکومتی معاہدہ طے پایا
جمہوریہ جنوبی افریقہ اور جمہوریہ ہند نے ایشیائی ملک میں چیتے کو دوبارہ لائے جانے کے سلسلے میں تعاون سے متعلق مفاہمت کی ایک اقرار نامے پر دستخط کئے ہیں۔ معاہدے کے مطابق، 12 چیتوں کی پہلی کھیپ فروری 2023 کے دوران جنوبی افریقہ سے بھارت لائی جائے گی۔ ان چیتوں کو 2022 میں نامیبیا سے بھارت لائے گئے آٹھ چیتوں میں شامل کر لیا جائے گا۔
چیتوں کی آبادی کو بحال کرنا بھارت کی اولین ترجیحات میں شامل ہے ، انہیں تحفظ فراہم کرنے سے دورس نتائج حاصل ہوں گے، جس کا مقصد متعدد ماحولیاتی مقاصد کو حاصل کرنا ہوگا، جس میں بھارت میں چیتے کی تاریخی حدود کے اندر کام کرنے والے کردار کو دوبارہ قائم کرنا اور اسے بہتر بنایا جانا، مقامی افراد کے ذریعۂ معاش کے اختیارات اور معیشت کو بڑھانا شامل ہیں۔ فروری میں بھارت لائے گئے 12 چیتوں کے بعد، اگلے 8 سے 10 سال میں سالانہ کی بنیا پر چیتوں کو بھارت منتقل کئے جانے کا منصوبہ ہے۔
گزشتہ صدی میں زیادہ شکار اور رہائش گاہ کے نقصان کی وجہ سے اس نایاب نسل کے مقامی طور پر معدومیت کے بعد چیتوں کو ایک سابقہ رینج والی ریاست میں پھر سے لائے جانے کی پہل جمہوریہ ہند کی حکومت سے موصول ہونے والی درخواست کے بعد کی جا رہی ہے۔ یہ کثیر ضابطہ بین الاقوامی پروگرام جنگلات، ماہی پروری اور ماحولیات کے محکمے  کے تعاون سے جنوبی افریقی نیشنل بائیو ڈائیورسٹی انسٹی ٹیوٹ، ساؤتھ افریقن نیشنل پارکس  چیتا رینج ایکسپینشن پروجیکٹ، اور جنوبی افریقہ میں خطرے سے دوچار جنگلی حیات کا ٹرسٹ  نیشنل ٹائیگر کنزرویشن اتھارٹی  اور وائلڈ لائف انسٹی ٹیوٹ آف انڈیا  کے ساتھ اشتراک میں طے پایا ہے۔
بھارت میں چیتے کو دوبارہ لائے جانے سے متعلق مفاہمت کے ایک اقرار نامے  سے ایک قابل عمل اور محفوظ آبادی قائم کرنے کے لیے فریقین کے درمیان تعاون میں سہولت فراہم ہوتی ہےنیز تحفظ کو فروغ حاصل ہوتا ہے اور یہ اس بات کو بھی یقینی بناتا ہے کہ چیتے کے تحفظ کو فروغ دینے کے لیے مہارت کا اشتراک اور تبادلہ کیا جائے اور صلاحیت سازی کی جائے۔ اس میں انسانی جنگلی حیات کے تنازعات کا حل، جنگلی حیات اور نقل مکانی کے تحفظ کے تعلق سے دونوں ممالک میں کمیونٹی کی شرکت شامل ہے۔ مفاہمت نامے کی شرائط میں، ممالک ٹیکنالوجی کی منتقلی، انتظامی پالیسی اور سائنس میں پیشہ ور افراد کی تربیت شامل ہے اور دونوں ممالک نقل مکانی کرنے والے چیتوں کے لئے دو طرفہ نگہبانی کا انتظام قائم کرنے کے ذریعے بڑے گوشت خور جانوروں کے تحفظ میں بہترین طریقوں کے ساتھ تعاون اور تبادلہ خیال کریں گے۔
اس کی معقولیت کو برقرار رکھے جانے کو یقینی بنانے کے لئےمفاہمت کے اقرار نامے ایم او یو کی شرائط کا ہر پانچ سال بعد جائزہ لیا جائے گا ۔
میڈیا کی درخواستوں کے لیےدرج ذیل نمبر اور اور موبائل لنک پر رابطہ کریں:
البی موڈیز، محکمہ جنگلات، ماہی پروری اور ماحولیات، جنوبی افریقہ، +27 83 490 2871 پر ڈاکٹر ایس پی یادو، ایڈیشنل ڈائریکٹر  اور ممبر سکریٹری، نیشنل ٹائیگر کنزرویشن اتھارٹی، وزارت ماحولیات، جنگلات اور موسمیاتی تبدیلی ۔
شہری ہوابازی کی وزارت
پچھلے سات سالوں کے دوران مزید 6 ہوائی اڈے تعمیر کیے گئے ہیں/ان کو بین الاقوامی ہوائی اڈہ قرار دیا گیا ہے
شہری ہوا بازی کے وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں اطلاع فراہم کی کہ 2014 سے پہلے ملک میں 24 بین الاقوامی ہوائی اڈے تھے۔ پچھلے سات سالوں کے دوران مزید 6 ہوائی اڈوں کو بین الاقوامی ہوائی اڈوں کے طور پر تعمیر کیا گیا ہے۔
پچھلے سات سالوں کے دوران چار گرین فیلڈ ہوائی اڈے یعنی کیرالہ میں کنور، مہاراشٹر میں شرڈی، اتر پردیش میں کشی نگر اور گوا میں موپا کو بین الاقوامی ہوائی اڈوں کے طور پر تعمیر کیا گیا ہے۔ اس کے علاوہ دو موجودہ ہوائی اڈوں یعنی آندھرا پردیش میں وجئے واڑہ اور تروپتی کو سال 2017 میں بین الاقوامی ہوائی اڈہ قرار دیا گیا تھا۔
مارچ 1994 میں ایئر کارپوریشن ایکٹ کی منسوخی کے بعد بھارتی گھریلو ہوابازی مارکیٹ کو ڈی ریگولیٹ کردیا گیا۔ نتیجہ کے طور پر ایئر لائنز اس سلسلے میں موجودہ رہنما خطوط کی تعمیل کے ساتھ کسی بھی قسم کے ہوائی جہاز کے علاوہ کسی بھی مارکیٹ اور نیٹ ورک کو منتخب کرنے کے لیے آزاد ہیں جو وہ ملک بھر میں سروس اور آپریٹ کرنا چاہتے ہیں۔ اس طرح یہ ایئر لائنز پر منحصر ہے کہ وہ موجودہ رہنما خطوط کی تعمیل میں ٹریفک کی مانگ اور ان کی تجارتی عملداری کے لحاظ سے مخصوص جگہوں پر فضائی خدمات فراہم کریں۔
مزید برآں، جہاں تک ان ہوائی اڈوں سے بین الاقوامی پروازوں کی خدمات کا تعلق ہے، ہندوستانی کیریئر متعلقہ دو طرفہ ہوائی خدمات کے انتظامات کے مطابق ہندوستان کے کسی بھی مقام سے غیر ملکی مقامات تک خدمات میں اضافہ کرنے کے لیے آزاد ہیں۔ غیر ملکی ایئر لائنز دو طرفہ انتظامات کے تحت دستیاب مانگ کے مطابق مقرر کردہ پوائنٹس پر کام کر سکتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 75
زراعت اور کاشتکاروں کی فلاح و بہبود کی وزارت
جینیاتی طور پر تبدیل شدہ فصلوں کی جانچ
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ ملک میں ماحولیات  ایکٹ 1986کے تحت "خطرناک مائکروآرگینزمز، جینیاتی طور پر انجینئرڈ آرگینزمز یا سیلز، 1989 کی تیاری/استعمال/درآمد/برآمد اور ذخیرہ کرنے کے قواعد" کے مطابق جینیاتی طور پر تبدیل شدہ  فصلوں کی منظوری کے لیے ایک اچھی طرح سے قائم کردہ ریگولیٹری فریم ورک موجود ہے۔
صحت، ماحولیات، خوراک اور فیڈ سیفٹی اسسمنٹ اسٹڈیز کی مکمل جانچ کے بعد جی ایم فصل کے ہر اطلاق کی تشخیص لازمی طور پر طے شدہ رہنما خطوط، دستورالعمل اور معیاری آپریٹنگ طریقہ کار کے مطابق منظم اور سائنسی انداز میں مختلف ریگولیٹری ایجنسیوں کی طرف سے وقتاً فوقتاً قواعد 1989 کے تحت کی جاتی ہے۔ درخواست دہندگان کے ذریعہ تیار کردہ ڈیٹا کا جی ایم فصلوں کی ترقی کے عمل میں مختلف قانونی کمیٹیوں کے ذریعہ قواعد 1989 کے تحت جائزہ لیا جاتا ہے جیسے ادارہ جاتی حیاتیاتی تحفظ کمیٹی، جینیاتی ہیرا پھیری پر نظرثانی کمیٹی اور جینیاتی انجینئرنگ اپریزل کمیٹی۔
جینیاتی طور پر تبدیل شدہ حیاتیات اور ان کی مصنوعات سے متعلق بایو ٹیکنالوجی کے محکمے اور وزارت ماحولیات، جنگلات اور موسمیاتی تبدیلی کی طرف سے ہدایات اور پروٹوکولز کا ایک سلسلہ جاری کیا گیا ہے جو حسب ذیل ہے:
- ریکومبیننٹ ڈی این اے سیفٹی گائیڈ لائنز، 1990
- ٹرانسجینک پودوں میں تحقیق کے لیے نظر ثانی شدہ رہنما خطوط، 1998
- جینیاتی طور پر انجینئرڈ پلانٹس سے اخذ کردہ خوراک کی حفاظتی تشخیص کے لیے رہنما خطوط 2008
- ریگولیٹڈ، جینیاتی طور پر انجینئرڈ  پلانٹس کے محدود فیلڈ ٹرائلز کی نگرانی کے لیے رہنما خطوط 2008
- ریگولیٹڈ، جینیاتی طور پر انجینئرڈ  پلانٹس کے محدود فیلڈ ٹرائلز کے لیے معیاری آپریٹنگ طریقہ کار  2008
- جی ای فصلوں کے فوڈ اینڈ فیڈ سیفٹی اسسمنٹ کے لیے پروٹوکول، 2008
- ادارہ جاتی بائیو سیفٹی کمیٹیوں  کے لیے رہنما خطوط اور ہینڈ بک، 2011
- جینیاتی طور پر انجینئرڈ پلانٹس کے ماحولیاتی خطرے کی تشخیص: اسٹیک ہولڈرز کے لیے ایک گائڈ، 2016
- جینیاتی طور پر انجینئرڈ پلانٹس کے ماحولیاتی خطرے کی تشخیص کے لیے رہنما خطوط، 2016۔
- رسک اینالیسس فریم ورک 2016۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 2721
(Visitor Counter : 34
وزارت آیوش
’آزادی کا امرت مہوتسو‘ کے جزو کے طور پر سات مرکزی وزراء آئندہ روز یوگا۔بریک موبائل ایپلی کیشن کا آغاز کریں گے
نئی دہلی ، 31 اگست 2021:
حکومت کے ذریعہ آزادی کے 75ویں برس کے موقع پر حکومت ہند کے ذریعہ شروع کیے گئے ’آزادی کا امرت مہوتسو‘ تقریبات کے حصہ کے طور پر، آیوش کے وزیر اور بندرگاہ، جہاز رانی اور شاہراہوں کے وزیر جناب سربانند سونووال چھ مرکزی وزراء کے ساتھ آئندہ روز  کو وگیان بھون میں ایک شاندار پروگرام میں وائی – بریک موبائل ایپلی کیشن لانچ کریں گے۔ آیوش کی وزارت نے 30 اگست سے 5 ستمبر تک ہفتہ بھر چلنے والے پروگرام میں متعدد تقریبات اور مہمات چلانے کا منصوبہ وضع کیا ہے۔
لانچنگ پروگرام میں دیگر معزز حضرات میں صحت و کنبہ بہبود کے مرکزی وزیر اور کیمیکل اور فرٹیلائزر کے وزیر جناب من سکھ لکشمن بھائی، قانون و انصاف کے مرکزی وزیر جناب کرن رجیجو، اطلاعات و نشریات اور نوجوانوں کے امور اور کھیل کود کے مرکزی وزیر جناب انوراگ سنگ ٹھاکر، سائنس اور تکنالوجی، ارضیاتی سائنس، ڈی او پی ٹی اور وزیر اعظم کے دفتر کے وزیر مملکت  جناب جتیندر سنگھ، سیاحت و ثقافت کی مرکزی وزیر محترمہ میناکشی لیکھی، آیوش اور خواتین و اطفال کی ترقی کے وزیر مملکت ڈاکٹر منجاپارا مہیندربھائی کالو بھائی شامل ہوں گے۔
5 منٹ کے ’یوگا بریک پروٹوکول‘ میں کام کاج کی جگہ پر لوگوں کی مؤثریت میں اضافہ کرنے کے مقصد سے تناؤ کو کم کرنے، تروتازہ کرنے اور کام پر توجہ مرکوز کرنے کے لئے بہت کارآمد یوگ مشق شامل ہیں۔ ’’یوگا بریک‘‘  کا تصور دنیا بھر کے کام کاجی پیشہ واران کے لئے مفید مطلب ہے۔
پروٹوکول میں کچھ آسان یوگ مشق شامل ہیں، جو مندرجہ ذیل ہیں:
تاڑاسن ۔ اُردھوا۔ ہستوتناسن۔ تاڑاسن
اسکندھ چکر ۔ اُتّان منڈوکاسن۔ کٹی چکراسن
اردھ چکراسن، پرساریتا پدوتّاسن۔ گہری سانس
ناڑی شودھن پرانایام
بھرامری پرانایام ۔ دھیان
اس ماڈیول کو مختلف حصہ داران کے ساتھ مل کر پائلٹ پروجیکٹ کے طور پر چھ اہم میٹرو شہروں میں جنوری 2020 میں لانچ کیا گیا تھا۔ مورارجی دیسائی نیشنل انسٹی ٹیوٹ آف یوگا کے ذریعہ چھ سرکردہ یوگ اداروں کے ساتھ مل کر مجموعی طور پر 15 دن کی مشق کی گئی تھی، جس سے نجی اور سرکاری اداروں کے مجموعی طور پر 717 شرکاء نے حصہ لیا اور مشق خاصی کامیاب ثابت ہوئی تھی۔
آئندہ روز لانچنگ تقریب کے دوران ، ایم ڈی این آئی وائی کے ڈائرکٹر ڈاکٹر ایشور وی باسوردّی کے ذریعہ پانچ منٹ کے یوگ پروٹوکول /لائیو پرزنٹیشن پیش کیا جائے گا اور ایپلی کیشن پر تکنیکی پرزنٹیشن او ایس ڈی ، ایم او اے ڈاکٹر لینا چھترے کے ذریعہ دیا جائے گا۔ ایپ کے لانچنگ پروگرام میں معروف یوگا ماہرین، اسکالر، پالیسی ساز، یوگ کے شائقین اور ایلائڈ سائنسز کے ماہرین سمیت تقریباً 600 شرکاء حصہ لینے جا رہے ہیں۔
اسٹیل کی وزارت
جناب دھرمیندر پردھان نے ، ایسے میں ، جب کہ بھارت میں اَن لاک شروع ہوگیا ہے ، زندگی اور روزگار میں توازن برقرار رکھنے پر زور دیا ہے
نئی دلّی ،21 جولائی / اسٹیل ، پیٹرولیم اور قدرتی گیس کے مرکزی وزیر جناب دھرمیندر پردھان نے آج اسٹیل کی وزارت کے ذریعے منعقدہ "کووڈ – 19 کے دور میں کام کرنا " کے موضوع پر ایک ویبینار سے خطاب کیا ۔ اس موقع پر اظہارِ خیال کرتے ہوئے جناب پردھان نے کہا کہ ایسے میں ، جب کہ ملک میں اَن لاک شروع ہو گیا ہے اور کام پر واپس آنے لگے ہیں ، ہمیں اِس بات کو سمجھنا چاہیئے کہ وائرس ابھی پوری طرح موجود ہے اور تمام احتیاط برتنا اور زندگی اور روز گار میں توازن قائم رکھنا بہت اہم ہے ۔ انہوں نے یہ بھی کہا کہ پچھلے چند مہینوں میں ہم نے کووڈ – 19 وباء کے خلاف لڑائی میں کامیابی حاصل کرنے کے لئے کچھ پروٹوکول اور عمل طے کئے ہیں اور ماہرین کے ذریعے کی گئی تمام سفارشات پر عمل درآمد کرنے ، سماجی طور پر ایک دوسرے سے فاصلہ بر قرار رکھنے ، ماسک لگانے اور ہاتھ دھونے جیسے احتیاطی اقدامات پر عمل جاری رکھنے کی ضرورت ہے ۔
اسٹیل کے وزیر مملکت جناب فگن سنگھ کولستے نے اِس موقع پر اظہارِ خیال کرتے ہوئے بھارت میں عالمی وباء کے خلاف لڑائی میں اسٹیل کی مرکزی سرکاری سیکٹر کی کمپنیوں کے رول ، صحت یابی کی اعلیٰ شرح ، حکومت کے ذریعے اعلان کردہ اقتصادی پیکیج اور زیادہ صحت مند طرزِ زندگی اپنانے کی ضرورت کے بارے میں بات کی ۔ انہوں نے کہا کہ دیہی علاقوں اور قبائلی پٹی کے لوگ شہری آبادی کے مقابلے اس وباء سے نسبتاً کم متاثر ہوئے ہیں اور اس کی وجہ زیادہ تر اُن کے طرز زندگی ، کھانے پینے کی عادتیں اور فطرت کے قریب زندگی گزارنا ہے ۔
دلّی کے ایمس کے ڈائریکٹر ڈاکٹر رندیپ گلیریا نے کام پھر شروع کرنے کے ساتھ انفیکشن کے خطرے کو کم سے کم کرنے کے لئے ضروری اقدامات ، ماسک لگانے کو نیا معمول بنانے ، ایک دوسرے سے فاصلہ بر قرار رکھنے کو یقینی بنانے ، ہاتھ دھونے ، اپنی نگرانی خود کرنے اور کام کے مقام پر رابطوں کو کم سے کم کرنے کے بارے میں بات کی ۔
آیوش کی وزارت میں ایم ڈی این آئی وائی کے ڈائریکٹر ڈاکٹر ایشور وی بساوا ردّی نے قوت مدافعت بڑھانے اور صحت مند رہنے میں مددگار یوگا کے بنیادی آسنوں کے بارے میں وضاحت کی ۔
ویبینار میں اسٹیل کی وزارت اور اُس کے تحت آنے والے مرکزی سرکاری سیکٹر کے یونٹوں کے عہدیداروں نے شرکت کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 4058
(Visitor Counter : 131
کانکنی کی وزارت
اسٹارٹ اپس اورصنعت، کانکنی کے شعبے کے تکنیکی چیلنجوں سے نمٹنے میں مدد گار ثابت ہوسکتی ہے
کانکنی کی وزارت، آئی آئی ٹی بامبے کے ساتھ مل کر ممبئی میں کانکنی سے متعلق اسٹارٹ اپ سربراہ اجلاس کا انعقاد کرے گی
کانکنی کی وزارت نے آج یہاں کانکنی سے متعلق اسٹارٹ اپ سربراہ اجلاس کے لوگو کی نقاب کشائی کی ۔ اس موقع پر کانکنی کی وزارت میں سکریٹری جناب وویک بھاردواج نے کہا کہ اسٹارٹ اپس ،ملک میں کانکنی کے شعبے کو در پیش چیلنجوں سے نمٹنے میں اہم کردار ادا کرسکتا ہے اور اس سے کانکنی کے شعبے کی ترقی کے لئے صحت مند موافق ماحول کی راہ ہموار ہوگی۔ اس ہدف کو حاصل کرنے کے لئے کانکنی کی وزارت 29 مئی 2023 کو آئی آئی ٹی بامبے کے ساتھ مل کر ممبئی میں پہلا کانکنی سے متعلق اسٹارٹ اپ سربراہ اجلاس کا انعقاد کرے گی۔کانکنی کے سکریٹری جناب بھاردواج نے آج سربراہ اجلاس کے لوگو کی رونمائی کرنے کے بعد میڈیا سے خطاب کرتے ہوئے کہا کہ اس سے سربراہ اجلاس میں 150سے زیادہ اسٹارٹ اپ اور 20 سے زائد صنعتیں شامل ہوں گی۔
کانکنی کی وزارت ،آتم نربھر بھارت کے وژن کو حاصل کرنے کے لئے معدنیات کی تلاش اور کانکنی کی پیداوار اور اس میں جدت طرازی کو فرو غ دے رہی ہے۔ جناب وویک بھاردواج نے کہا کہ ملک میں دنیا کا سب سے بڑا اسٹارٹ اپ ماحولیاتی نظام ہے، اس میں کانکنی کےشعبے میں چیلنجوں کا سامنا کرنے کے لئے دریافت کی نئی ٹکنالوجیوں کا فائدہ اٹھاکر کانکنی کی صنعت کے لئے پروسیز کو آسان بنانے او ر اس طرح ملک میں معدنیات کی پیداوار کو بڑھانے میں اسٹارٹ اپ کو شامل کرنے کا امکان ہے۔
آئی آئی ٹی ، بامبے ، پووئی میں منعقد ہونے والے سربراہ اجلاس میں دریافت ،ورچوئل حقیقت ، خود کار طریقہ سے آپریٹ کرنے ، ڈرون ٹکنالوجی ،کنسلٹینسی وغیرہ کے شعبے میں اسٹارٹ اپس شرکت کریں گے ۔
سربراہ اجلاس میں بنیادی طورپر اختراع اور ٹکنالوجیوں پر توجہ مرکوز ہوگی، جو کارکردگی میں بہتری ،حفاظت اور کانکنی اور دھات سے متعلق سائنس کے شعبے میں خود کار طریقے سے اشیا کی تیاری میں مدد کرے گا ۔ اس تقریب کے دوران کانکنی کی وزارت، کانکنی اور دھات سے متعلق سائنس کے شعبے میں اسٹارٹ اپ کے ساتھ غوروفکر کرے گا۔ اس دوران ا س موضوع پر بھی غوروفکر کیا جائے گا کہ یہ اسٹارٹ اپ کس طرح کانکنی کے شعبے کی سرگرمیوں میں شریک ہوسکتے ہیں ۔ اس کی دریافت کا نکنی کی صلاحیتوں او ر کانکنی کی صنعت میں پیداوار بڑھانے میں تعاون کرسکتے ہیں۔
سربراہ اجلاس میں معدنیات کے تلاش کے شعبے کی سرکروہ صنعتوں ، مالیاتی اداروں او ربینکوں کے ساتھ بات چیت ہوگی۔ تلاش ، ورچوئل حقیقت ،خود کار طریقے سے آپریٹ کرنے ، ڈرون ٹکنالوجی ،مشاورت وغیرہ کے شعبوںمیں کام کرنے والے طلبا اور پیشہ ور نوجوان اس تقریب سے بھی مستفید ہوں گے۔
ا قتصادی امور کی کابینہ کمیٹی
12000میگاواٹ کے گرڈ سے مربوط شمسی فوٹووولٹائک  پاورپروجیکٹوں کے قیام کی تجویز کو اقتصادی امور کی کابینہ کمیٹی کی منظوری
نئی دہلی ،7فروری :وزیراعظم ،جناب نریندرمودی کی صدارت میں ہونے والے مرکزی کابینہ کی معاشی امورکی کمیٹی  کے اجلاس میں نئی اورقابل تجدید توانائی کی وزارت کی اس تجویز کو منظوری دے دی گئی کہ مرکز کے پبلک سیکٹراداروں  اسکیم کے دوسرے مرحلے کے لئے 12000میگاواٹ کے گرڈ سے مربوط شمسی فوٹووولٹائک  پاورپروجیکٹوں کے قیام کی تجویزکو اقتصادی امورکی کابینہ کمیٹی نے منظوری دے دی ۔اس کے لئے سرکاریا مرکزی یاریاستی اداروں کے اپنے کاموں کے استعمال کے لئے 8580کروڑروپے کی
مالی معاونت ، افادیت کے لئے ناکافی سرمائے کی فراہمی کا کے طورپرکیے جانے کاانتظام بھی کیاگیاہے ۔ واضح ہوکہ 12000ایم ڈبلیو یا اس سے زائد کی اہمیت والے شمسی توانائی سے جڑے گرڈسرکار20-2019سے لے کر23-2022کی مدت کے دوران 4مرحلوں میں گورنمنٹ پروڈیوسراسکیم کی مقررہ شرائط کے مطابق قائم کریگی ۔
یہ اسکیم شمسی فوٹووولٹائک سیلس اور ایم این آرای کی مقررہ جانچ کی شرائط اور اسپیسی فیکیشن کے مطابق دیسی طریقے سے تیارکئے گئے ماڈیول کی پیداکردہ توانائی کے استعمال کا بھی فیصلہ کریگی ۔
مذکورہ بالااسکیموں کی عمل آوری 12000ایم ڈبلیویااس سے زائد کی برقی طاقت والے شمسی توانائی کے پروجیکٹوں سے جڑے گرڈ گورنمنٹ پروڈیوسرس کے ذریعہ مذکورہ بالا 4برسوں کی مدت یعنی 20-2019سے 23-2022کے دوران قائم کئے جائیں گے ۔جس سے تقریبا 48000کروڑروپے کی سرمایہ کاری ممکن ہوسکے گی ۔
۔۔۔۔۔۔۔۔۔۔۔۔۔۔۔۔
۔م ن ۔ ۔س ش ۔ع آ)07.02.2019(
U-737
(Visitor Counter : 78
پیٹرولیم اور قدرتی گیس کی وزارت
نومالی گڑھ ریفائنری لمیٹڈ نے اپنی اب تک کی سب سے زیادہ خام تیل اور کشید پیداوار حاصل کی ہے
نومالی گڑھ ریفائنری لمیٹڈ  نے مالی سال 2022-23 میں 3.0 ملین میٹرک ٹن کی طے شدہ صلاحیت کے مقابلے میں اب تک کا سب سے زیادہ 3.093 ملین میٹرک ٹن  کروڈ تھرو پٹ رجسٹر کرکے ایک اہم سنگ میل حاصل کیا ہے۔ اس کے علاوہ، کمپنی نے 87.6فیصد کی ڈسٹلیٹ پروڈکشن بھی حاصل کی ہے، جو اپنے قیام کے بعد سے کمپنی کی اب تک کی سب سے زیادہ پیداوار ہے۔ این آر ایل نے یہ کارنامہ 6,615 کروڑ روپے کے سرمایہ خرچ کے ساتھ حاصل کیا جو اب تک کی سب سے زیادہ ہے۔اس نے مالی سال 2021-22 میں 3,605 کروڑ روپے کے سرمایہ خرچ کے اپنے پہلے ریکارڈ کو پیچھے چھوڑ دیا ہے۔
کمپنی کا مالی سال 2022-23 مثالی جسمانی کارکردگی کے ساتھ ایک مثبت نوٹ پر ختم ہوا ہے۔ توقع ہے کہ اس کامیابی سے مالیاتی منافع میں اضافہ اور نچلی سطح کی نمو ہوگی۔ ریفائنری کے بڑے آؤٹ پٹ، یعنی ایم ایس، ایچ ایس ڈی، اور وی اے ایکس نے بالترتیب 662.4 ایم ٹی، 2,134.8 ایم ٹی اور 47.7 ایم ٹی کے اب تک کے سب سے زیادہ پیداواری اعداد و شمار حاصل کیے ہیں۔ ایل پی جی کی بوٹلنگ بھی 65.9 ٹی ایم ٹی کی اب تک کی بلند ترین سطح پر ہے۔
اس مالی سال کی ایک اور خاص بات 18 مارچ 2023 کو ہندوستان اور بنگلہ دیش کے وزرائے اعظم کے ذریعہ ہندوستان-بنگلہ دیش دوستی پائپ لائن کا کامیاب آغاز اور افتتاح ہے۔ 1 ملین میٹرک ٹن سالانہ 132 کلومیٹر طویل پائپ لائن مغربی بنگال میں این آر ایل کے سلیگوری مارکیٹنگ ٹرمینل سے بنگلہ دیش کے پاربتی پور تک ہائی اسپیڈ ڈیزل  کو پہنچانے کے لیے تعمیر کی گئی ہے۔
اس ریفائنری کی صلاحیت کو ایم ایم ٹی پی اے 3 سے 9 ایم ایم ٹی پی اے تک بڑھانے کے لیے ایک بڑی صلاحیت کی توسیع کی مہم شروع کی گئی ہے، جس میں اڈیشہ کے پارا دیپ بندرگاہ پر خام تیل کے درآمدی ٹرمینل کی تعمیر اور پارا دیپ سے نومالی گڑھ تک 1,640 کلومیٹر طویل خام تیل کی پائپ لائن بچھانا بھی شامل ہے۔ این آر ایل اپنے فن لینڈ کے ساتھیوں کے ساتھ ایک جوائنٹ وینچر کمپنی کے ذریعے نومالی گڑھ میں فیڈ اسٹاک کے طور پر بانس بائیو گیس کے ساتھ اپنی نوعیت کی پہلی بائیو ریفائنری بھی قائم کر رہا ہے۔ بائیو ریفائنری، 2023 کے آخر تک شروع ہونے کی توقع ہے، 49,000 ٹن ایتھنول اور دیگر کیمیکل تیار کرے گی اور 2025 تک پیٹرول میں 20 فیصد ایتھنول کی ملاوٹ کے ملک کے ہدف کو حاصل کرنے میں تعاون دے گی۔
پیٹرولیم اور قدرتی گیس کے مرکزی وزیر جناب ہردیپ سنگھ پوری نے حال ہی میں ذیل میں دیئے گئے ٹویٹس میں اعتراف کیا ہے کہ شمال مشرقی ہندوستان میں قائم اس پی ایس یو نے مثالی کام کیا ہے۔
وزیراعظم کا دفتر
وزیر اعظم 23 جنوری کوانڈمان و نکوبار جزائر کے 21 سب سے برے بے نام جزائر کو 21 پرم ویر چکر ایوارڈ یافتہ افراد کے نام سے منسوب کرنے کے پروگرام میں شرکت کریں گے
پرم ویر چکر ایوارڈ یافتگان کے نام پر جزائر کو منسوب کرنا ان کے لئے ایک لازوال خراج عقیدت ہوگی
یہ عمل حقیقی زندگی کے ہیروز کو مناسب اعزاز اور شناخت دینے کے وزیر اعظم کی کوششوں کے عین مطابق ہے
وزیر اعظم نیتا جی سبھاش چندر بوس دیپ پر بننے والے نیتا جی کو وقف قومی یادگار کے ماڈل کی بھی نقاب کشائی کریں گے
پراکرم دِوس پر وزیر اعظم 23جنوری کو صبح 11بجے انڈمان ونکوبار جزائر کے 21 سب سے بڑے بے نام جزیروں کو 21پرم ویر چکر ایوارڈ یافتگان کے نام سے منسوب کرنے کی ایک تقریب میں شرکت کریں گے۔ پروگرام کے دوران وزیر اعظم نیتا جی سبھاش چندر بوس دیپ پر نیتا جی کو وقف قومی یادگار کے ماڈل کی بھی نقاب کشائی کریں گے۔
انڈمان ونکوبار جزائر کی تاریخی اہمیت کو مد نظر رکھتے ہوئے اور نیتا جی سبھاش چندر بوس کی یاد کا اعزاز کرنے کے لئے ، راس جزائر کا نام تبدیل کرکے وزیر اعظم کے ذریعے 2018میں جزیرے کے ان کے دورے کے دوران نیتاجی سبھاش چندر بوس رکھا گیا تھا۔نیل جزیرے اور ہیولاک جزیرے کا نام بھی تبدیل کرکے شہید دیپ اور سوراج دیپ کردیا گیا تھا۔
ملک کے حقیقی زندگی کے ہیروز کو مناسب اعزاز دینا ہمیشہ وزیر اعظم کے ذریعے اعلیٰ اولیت دی گئی ہے۔اسی جذبے کے ساتھ آگے بڑھتے ہوئے اب جزائر کے 21 سب سے بڑے بے نام جزیروں کا نام 21پرم ویر چکر ایوارڈیافتگان کے نام پر رکھنے کافیصلہ لیا گیا ہے۔سب سے بڑے بے نام جزیرے کا نام اولین پرم ویر چکر ایوارڈ یافتہ کے نام پر رکھا جائے گا، دوسرے سب سے بڑے بے نام جزیرے کا نام دوسرے پرم ویر چکر ایوارڈیافتہ کے نام پر رکھا جائے گااور باقی ماندہ جزیروں کا نام رکھنے میں اسی تسلسل کو برقرار رکھا جائے گا۔یہ قدم ہمارے ہیروز کے تئیں ایک لازوال خراج عقیدت ہوگی، جن میں سے متعدد لوگوں نے ملک کی سالمیت اور خود مختاری کے تحفظ کے لئے اپنی قربانی دی تھی۔
اِن جزائر کا نام اِن 21پرم ویر چکر ایوارڈ یافتگان کے نام پر رکھا گیا ہے۔میجر سومناتھ شرما؛ صوبیدار اور ہنی کیپٹن  کرم سنگھ، ایم ایم؛ سیکنڈ لیفٹیننٹ راما روگوبھا رانے؛ نائک جادو ناتھ سنگھ؛ کمپنی حولدار میجر پیرو سنگھ؛ کیپٹن جی ایس سالاریہ، لیفٹیننٹ کرنل  دھان سنگھ تھاپا؛ صوبیدار جوگیندر سنگھ؛ میجر شیطان سنگھ؛ سی کیو ایم ایچ عبدالحامد؛ لیفٹیننٹ کرنل آردشیر برزورجی تارا پور؛لانس نائک البرٹ اِکّا؛ میجر ہوشیار سنگھ؛ سیکنڈ لیفٹیننٹ ارون کھیترا پال؛ فلائنگ آفیسر نرمل جیت شیخون؛ میجر رما سوامی پرمیشورم؛ نائب صوبیدار بانا سنگھ؛ کیپٹن وکرم بترا؛ لیفٹیننٹ منوج کمار پانڈے؛ صوبیدار میجر  سنجے کمار؛ اور صوبیدار میجر ریٹائرڈ گرینڈیئر یوگیندر سنگھ یادو۔
سٹرک ٹرانسپورٹ اور شاہراہوں کی وزارت
جناب نتن گڈکری نے ناگپور میں انٹرموڈل اسٹیشن کے فروغ اور رکھ رکھاؤ کے لئے سنگ بنیاد رکھا
نئی دہلی،06 ؍ مارچ،سڑک ٹرانسپورٹ ، شاہراہوں ، جہاز رانی اور آبی وسائل ، دریا کی ترقی اور گنگا کے احیاء کے مرکزی وزیر جناب نتن گڈکری نے آج ناگپور میں اجنی ریلوے اسٹیشن پر انٹر ماڈل اسٹیشن ، آئی ایم ایس کے فروغ اور رکھ رکھاؤ کے لئے سنگ بنیاد رکھا۔ آئی ایم ایس مسافروں کا ایک ٹرمنل بنیادی ڈھانچہ ہے جس میں آمد و رفت کے مختلف ذرائع جیسے ریل ، سڑک ، تیز رفتار عوامی آمد و رفت کا نظام  ، بس ریپڈ ٹرانزٹ  اور نقل و حمل و آمد ورفت کے دیگر ذرائع دستیاب ہیں ۔ یہ انٹر ماڈل اسٹیشن مسافروں کو اسٹیشن کے احاطہ سے باہر نکلے بغیر آمد ورفت کے مختلف ذرائع کو بدلنے کی سہولت فراہم کرتا ہے۔
اس موقع پر تقریر کرتے ہوئے جناب گڈکری نے شہروں اور قصبوں میں آمد ورفت کی سہولیات کو بہتر بنانے کے لئے نئے نئے طریقے اپنانے پر زور دیا۔ انہوں نے منصوبہ بندی کرنے والوں پر زور دیا کہ وہ شہر میں آمد ورفت کے وسائل کو مربوط کرنے ، شہر سے باہر آنے جانے اور مسافروں کی آمد ورفت میں ٹریفک کی رکاوٹوں کو دور کرکے شہروں میں بھیڑ بھاڑ کو کم کرنے پر توجہ مرکوز کریں۔ وزیر موصوف نے آمد ورفت کے مختلف ذرائع اور دستیاب بنیادی ڈھانچے کو مربوط کرکے مسافروں کے لئے بہتر سہولت فراہم کرنے پر زور دیا۔
آئی ایم ایس میں عالمی سطح کی سہولیات جیسے مختلف ذرائع کے لئے مربوط ٹکٹ کاؤنٹر ، روانگی کے پلیٹ فارم ، ٹریولیٹرس ، لفٹ، شاندار انتظار گاہیں ، خوردہ دکانیں ، کھانے کے مقام وغیرہ شامل ہیں ، جو مسافروں کی آمد ورفت کے دوران سہولت فراہم کرتے ہیں۔ یہ اسٹیشن سال 2050 کی ضروریات کو نظر میں رکھتے ہوئے ڈیزائن کیا گیا ہے جس میں یومیہ 3.24 لاکھ مسافر وں کی گنجائش ہے۔ اس پروجیکٹ پر 1588.81 کروڑ روپے کی لاگت آئے گی جس میں آئی ایم ایس ناگپور کے فروغ میں ریلوے کے کوارٹروں کو دوسری جگہ تعمیر کرنے اور ڈھانچے تعمیر کرنے کے لئے 1288.81 کروڑ روپے خرچ ہوں گے جبکہ آئی ایم ایس ناگپور تک سڑک رابطوں کو بہتر بنانے کے لئے 300 کروڑ روپے لاگت آئے گی۔
پروجیکٹ میں ماحول دوست عمارت کی تعمیر شامل ہے، جس کی چھت اس ڈیزائن سے تیار کی جائے گی جس میں بارش کے پانی کو یکجا کیا جاسکے اور توانائی کے استعمال میں مجموعی طور پر کمی لانے کی خاطر شمسی پینل نصب کئے جاسکیں۔ اس کمپلیکس میں عالمی درجے کی سہولیات فراہم کی جائیں گی، جیسے مربوط ٹکٹ کاؤنٹر ، خوردہ دکانیں ، روانگی کے پلیٹ فارم ، ٹریولیٹر س ، اسکلیٹرس ، لفٹیں، شاندار ویٹنگ رومس وغیرہ۔ اس سمیں ایک ہزار کاروں کے لئے پارکنگ کا انتظام ہوگا جبکہ 148 بسوں کے رکنے کی جگہ اور انہیں گھمانے کے لئے مربوط سڑکیں دستیاب ہوں گی۔
۔۔۔۔۔۔۔۔۔۔۔۔۔۔۔۔

U-1409
(Visitor Counter : 35